Ła Rejon de i Somałi ła ze na rejon de ła Etiopia sudoriental. Ła konfina a nord ko el Jibuti, a nordest, est e sudest ko ła Somałia, a sudovest ko el Kénia, a ovest ko ła Rejon de i Oròmo, a nordovest ko ła Rejon de i Afare e ła sità autonoma de Dire Daua. Ła consiste in un altopian ke el se sbasa da nordovest a sudest. I fiumi pi' inportanti i ze el Daua, el Jestro, el Ganałe Doria e el Šebełé, tuti ko andamento zeneral da nordovest a sudest e tuti parte de el basin idrografego de el Juba. In zeneral klima el ze keło dezertego stepego, pasante inte i teritori pi' alti a kełi tenperai e tropegałi . Ła ze abitada prinsipalmente da persone de etnia somała e de rełijon musulmana. Ła kavedal ła ze Jijiga. Altre sità inportanti łe ze Gode e Kebri Dahar. Ła ga de i zasimenti de gas natural ke i taka a veñir desfrutai; ma ła atività prinsipal el ze el arlevamento, i se arleva camełi, cavre, azeni, piegore e vake, in particołar par ła esportasion.